**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. 65**

**din 30 august 2012**

**privind modificarea şi completarea Hotărârii Consiliului local nr. 25/23.02.2012**

**privind numirea unor mandatari judiciari, în cauzele şi căile de atac,**

**de pe rolul instanţelor judecătoreşti având ca obiect anularea/suspendarea**

**Hotărârii Consiliului local nr. 430/22.12.2011**

***Consiliul Local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr.\_\_\_\_\_\_\_\_\_\_\_ din 29.08.2012 prezentată de Secretarul Municipiului Tîrgu Mureş privind numirea unui mandatar judiciar, în cauzele şi în căile de atac, de pe rolul instanţelor judecătoreşti având ca obiect anularea Hotărârii Consiliului local municipal nr. 430/22.12.2011, precum şi amendamentele propuse în plenul Consiliului Local municipal Tîrgu Mureş,

În temeiul art. 36, alin. (1) şi alin. (9), art. 45, alin. (1), art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art.1.** Se modifică şi se completează art. 1 al H.C.L. nr. 25/2012 modificat de H.C.L. nr.122/2012, în sensul că se ia act de renunţarea d-nei avocat Karácsony- Erdei Etel de a îndeplini funcţia de mandatar judiciar pentru reprezentarea Consiliului local în cauzele şi în căile de atac aflate pe rolul instanţelor judecătoreşti având ca obiect anularea H.C.L. nr 430/2011. Se ia act de faptul că d-na avocat Karácsony-Erdei Etel nu are pretenţii patrimoniale legate de contractul de asistenţă juridică nr.4990/05.06.2012.

**Art.2.**  Se numeşte în calitate de mandatar judiciar dl. Gogolak Csongor pentru reprezentarea Consiliului local în cauzele şi în căile de atac aflate pe rolul instanţelor judecătoreşti având ca obiect anularea H.C.L. nr 430/2011.

**Art.3.**  Se aprobă cesionarea contractului de asistenţă juridică nr. 4990/05.06.2012 în favoarea d-lui avocat Gogolak Csongor, pentru reprezentarea Consiliului local în cauza de la art. 1.

**Art.4.**  Restul prevederilor din H.C.L. 25/2012 rămân neschimbate.

**Art.5.** De executarea prezentei hotărâri răspunde Direcţia Juridică şi dl. Gogolak Csongor.

**Preşedinte de şedinţă**

**jr. Peti Andrei**

**Contrasemnează**

**Secretarul municipiului Tîrgu-Mureş**

**Maria Cioban**